觀眾在民間電視大獎

係香港而家唯一冚唪唥由觀眾投選嘅電視界頒獎典禮，由資深電視評論家方以文喺2016年創辦，全程公開由香港市民喺網上提名同投票，參選對象包括咗香港各個免費電視平台。但係由於無綫電視喺香港電視界佔主導地位，2017年第2屆所有獎全部都由無綫電視攞晒，而2018年第3屆亦只得一個獎唔係由無綫電視攞。到2019年第4屆，ViuTV憑住《教束》同《全民造星》嘅影響力成功贏到無綫電視。

賽制
頭四屆嘅賽制係先喺「方以文 睇電視喇喂」嘅Facebook專頁提名，每個獎項攞到最多讚好嘅五個項目做正式候選項目，再喺Facebook專頁投票選出攞到最多支持嘅一個。2020年度第5屆改變咗賽制，喺Facebook專頁收集到嘅所有合資格提名都會自動做正式候選項目，投票就改喺Google Form進行，照舊係每個獎項只能投一票，所以每個獎項由舊時嘅五揀一變成呢屆最多九十九揀一。

獎
最佳劇集
最佳劇本
最佳攝影
最佳男主角
最佳女主角
最佳男配角
最佳女配角
飛躍男藝員 / 飛躍進步男藝員
飛躍女藝員 / 飛躍進步女藝員
最佳主持 / 最佳綜藝資訊節目主持
最佳綜藝資訊節目 / 最佳綜藝節目
最佳時事資訊節目 / 最佳資訊節目
最佳時事節目
最佳電視歌曲
最佳男配音員
最佳女配音員
最佳戲劇拍檔
最佳劇集橋段

歷屆得獎名單
觀眾在民間電視大獎2016
觀眾在民間電視大獎2017
觀眾在民間電視大獎2018
觀眾在民間電視大獎2019
觀眾在民間電視大獎2020
觀眾在民間電視大獎2021
觀眾在民間電視大獎2022

參考
民间电视大奖结果出炉：民选视帝马国明，民选视后宣萱
不满TVB颁奖黑幕，观众创办民选颁奖礼，马国明宣萱成最大赢家!